452.30 ORDNI GĦAL KUNSILL TAL-PAGI GĦALL-AGRIKOLTURA U INDUSTRIJI KONNESSI MAGĦHA L-AVVIŻ LEGALI 81 ta’ l-1967. L-AVVIŻ LEGALI 81 ta’ l-1967. 1. Titolu. It-titolu ta’ din l-Ordni hu Ordni għal Kunsill tal-Pagi għall-Agrikoltura u l-Industriji konnessi magħha. 2. Għandu jkun hemm Kunsill tal-Pagi għall-Agrikoltura u l-Industrji konnessi magħha li għandu japplika għall-impjegati kollha f’kull impriża jew parti minn impriża li l-attivitajiet tagħha jikkonsistu kollha jew prinċipalment f’xi wieħed minn dawn li ġejjin: Agrikoltura, ortikoltura, florikoltura u vitikoltura, it-tgħammir u t-trobbija ta’ bhejjem, tjur u fniek, it-trobbija ta’ naħal u l-proċessar ta’ prodotti tal-ħalib u prodotti ta’ xorta simili. 3. Data tal-pubblikazzjoni ta’ l-avviż dwar il-ħsieb ta’ l-egħmil ta’ l-ordni. L-Avviż li sejra ssir din l-Ordni ġie pubblikat fil-Gazzetta tas-27 ta’ Ġunju, 1967.